## **Oppgåver til elevane**

Plan for leseframdrift i forløpet

I dette leseløpet er det Jon Fosse si omsetjing av Forvandlinga som blir brukt. Ho er ein av fleire tekstar i utgjevinga *Forvandlinga og andre forteljingar*, gjeven ut på Skald forlag. Forvandlinga startar på side 23 og sluttar på side 97. Under er ein plan for lesinga i forløpet, både for høgtlesinga til læraren på skolen og for lesing heime mellom øktene.

**Økt 1, på skolen:** Læraren les høgt side 23–31 (til «sjølvaste prokuristen»).

**Heime innan økt 2:** Elevane les side 31–39 (til «opna døra heilt»).

**Økt 2, på skolen:** Læraren les høgt side 39–46 (ferdig kapittel 1).

**Heime innan økt 3:** Elevane les side 47–56 (til «på julaftan»).

**Økt 3, på skolen:** Læraren les høgt side 56–63 (til og med «gløyma denne tida»).

**Heime, innan økt 4:** Elevane les side 63–72 (ferdig kapittel 2).

**Økt 5, på skolen:** Læraren les høgt side 73–81 (til og med «utan å røra på seg»).

**Heime, innan økt 6:** Elevane les side 81–90 (til og med «om halsen til faren»).

**Økt 6, på skolen:** Læraren les høgt side 90–97 (ferdig!).

Primærtekst: Forvandlinga av Franz Kafka (2016)   
Teikne- og skriveoppgåve «Det verste dyret å bli forvandla til»

Førestill deg at du vaknar ein morgon og er forvandla til eit dyr. I ramma under skal du teikne det verste dyret du kan førestille deg å bli forvandla til. Gje først ei kort grunngjeving for at akkurat *dette* dyret ville vere så ille å bli forvandla til.

Grunngjeving:

------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

|  |
| --- |
|  |

Samtaleoppgåve om Forvandlinga, side 23–31

I små grupper skal de samtale om dei tre spørsmåla under. Skriv inn dei forslaga de har til svar på spørsmåla, i skjemaet under. De snakkar saman for å tenkje saman om teksten, så dersom de har ulike svar på spørsmåla, er det lurt å notere desse i skjemaet. I denne oppgåva er det ikkje viktig at de blir einige, men de skal øve dykk på å grunngje synspunkta dykkar for kvarandre. Når de har samtalt om spørsmåla i 15 minutt, blir de bedne om å dele synspunkta dykkar med heile klassen.

|  |
| --- |
| **Forvandlinga startar med denne setninga: «Då Gregor Samsa vakna i senga si ein morgon av urolege draumar var han forvandla til eit uhyrleg kryp.» Korleis ser de for dykk at dette «krypet» ser ut?** |
|  |
| **Det er ikkje så vanleg at menneske i røynda blir forvandla til «eit uhyrleg kryp» mens dei søv. Derfor har mange som har lese Forvandlinga, tenkt at dette må forståast som ein metafor eller eit symbol for noko anna. Kva kan forvandlinga til Gregor symbolisere, trur de?** |
|  |
| **Gregor har altså forsove seg og er veldig oppsett på å rekke det neste toget og komme seg på jobben. Kvifor trur de han er meir oppteken av toget enn at han sjølv har blitt forvandla?** |
|  |

Samtaleoppgåve om Forvandlinga, side 31–39

I små grupper skal de samtale om dei tre spørsmåla under. Skriv inn dei forslaga de har til svar på spørsmåla, i skjemaet under. De treng å bruke boka når de svarer på spørsmåla.

De snakkar saman for å tenkje saman om teksten, så dersom de har ulike svar på spørsmåla, er det lurt å notere desse i skjemaet. I denne oppgåva er det ikkje viktig at de blir einige, men de skal øve dykk på å grunngje synspunkta dykkar for kvarandre.

Når de har samtalt om spørsmåla i 15 minutt, blir de bedne om å dele synspunkta dykkar med heile klassen.

|  |
| --- |
| **På side 34 roper prokuristen: «Herr Samsa…», og han held på å snakke til Gregor gjennom den låste døra fram til midt på side 35. Les dette saman, og noter kva de meiner prokuristen vil fortelje Gregor.** |
|  |
| **Rett etter at prokuristen er ferdig med å snakke på side 35, svarer Gregor han. Dette svaret er ikkje til å forstå for dei som står på den andre sida av døra (prokuristen seier at stemma til Gregor er «ei dyrerøyst»). Les det første avsnittet på side 37 saman. Kven skal Grete og Anna hente? Korleis kan dette hjelpe Gregor, trur de?** |
|  |
| **Prokuristen kommenterer på side 38 at Gregor «vrid om nykkelen». Les det siste avsnittet på side 38 og noter under korleis Gregor går fram for å greie å låse opp døra. Korleis trur de prokuristen, mora og faren vil reagere når dei ser han?** |
|  |

Samtaleoppgåve om Forvandlinga, side 47–56

I små grupper skal de samtale om dei tre spørsmåla under. Skriv inn dei forslaga de har til svar på spørsmåla, i skjemaet under. De treng å bruke boka når de svarer på spørsmåla.

De snakkar saman for å tenkje saman om teksten, så dersom de har ulike svar på spørsmåla, er det lurt å notere desse i skjemaet. I denne oppgåva er det ikkje viktig at de blir einige, men de skal øve dykk på å grunngje synspunkta dykkar for kvarandre.

Når de har samtalt om spørsmåla i 15 minutt, blir de bedne om å dele synspunkta dykkar med heile klassen.

|  |
| --- |
| **I kapittel 2, på side 48, oppdagar Gregor at det har blitt sett inn mat til han. Korleis reagerer han på denne maten? Kva legg Grete fram til han, så ho kan finne ut kva han liker å ete?** |
|  |
| **Frå siste avsnitt på side 53 og vidare på side 54 får vi vite om endringar i familien. Korleis har livet i familien blitt annleis etter at Gregor vart forvandla?** |
|  |
| **Det verkar som om Grete er den einaste som er inne på rommet til Gregor og passar på at han får i seg mat. Foreldra held seg unna. Kvifor trur de det er så vanskeleg for familien å ha noko med Gregor å gjere?** |
|  |

Skriveoppgåver. Kreativ tekst med utgangspunkt i Forvandlinga

Du skal lage ein tekst som består av verbale og/eller visuelle element, med utgangspunkt i motiv og handling i kortromanen Forvandlingaav Franz Kafka.

Du skal velje deg ei av dei tre oppgåvene under. Du står elles fritt til å forme teksten din slik du ønskjer.

**Oppgåve 1: Omslag og første kapittel i ei bok**

Skriv første kapittel og lag omslaget til ei bok. Boka skal handle om ein ungdomsskoleelev som vaknar ein morgon og er blitt forvandla.

I det første kapittelet skal du skildre korleis hovudpersonen opplever det å vere forvandla, gjennom å gi att tankar og kjensler. I kapittelet skal du også etablere eit miljø gjennom å skildre korleis det ser ut der personen er. Kapittelet må vise korleis hovudpersonen stiller seg til den nye kroppen og forventningar frå familie og skole.

Du kan hente inspirasjon til kapittelet ditt frå Forvandlinga av Franz Kafka.

Omslaget er framsida og baksida av boka. Omslaget ditt skal innehalde ein illustrasjon i form av for eksempel eit bilete, ei teikning eller eit fotografi du har teke sjølv. Omslaget må også ha ein tittel og namn på forfattaren. Omslaget skal i tillegg ha ein interessevekkjande baksidetekst.

**Oppgåve 2: Sensasjonell forvandling i nyheitsreportasje**

Lag ein nyheitsreportasje for ei avis der forvandlinga til Gregor blir framstilt som ein sensasjon.

Reportasjen skal ha ein interessevekkjande tittel, eitt til tre bilete eller illustrasjonar med bilettekst, ingress og tre avsnitt med mellomtitlar.

Ingressen er eit kort samandrag av nyheita som kjem etter tittelen, men før sjølve reportasjeteksten. Ingressar er korte, ofte mellom to og fire linjer. Mellomtitlar er underoverskrifter mellom avsnitta, som fortel noko om kva som kjem.

**Oppgåve 3: Motiv i Forvandlinga framstilte visuelt**

Lag ein teikneserie, ein biletkollasj eller ei anna visuell framstilling av eitt eller fleire motiv du har lagt merke til i Forvandlinga. Du står fritt til å velje teknikk i denne oppgåva. Du kan for eksempel teikne, fotografere eller designe bilete digitalt.